Պուտինի վերընտրության պարագայում, բանախոսի կարծիքով, լուրջ փոփոխություններ պետք չէ ակնկալել նաեւ ԼՂ հակամարտության կարգավորման գործընթացում ու դաշնակից Հայաստանի հետ հարաբերություններում: «Ռուսաստանը Մինսկի խմբի շրջանակում շարունակելու է իրականացնել իր միջնորդական առաքելությունը ԼՂ հակամարտության կարգավորման, ինչպես նաեւ աջակցել Հայաստանին իր անվտանգության ապահովման հարցերում»,- նշում է Լուկյանովն ու ընդունում, որ ՀՀ-ում կան շատ կուտակված հարցեր Ռուսաստանին՝ Ադրբեջանի հետ նրա ռազմա-քաղաքական համագործակցությամբ պայմանավորված: «Սակայն մենք գործ ունենք բավականին բարդ տարածաշրջանային քաղաքականության հետ, որն ունի խաղի իր կանոնները»,- նշում է փորձագետը: